# APSTIPRINĀTS

# VSIA “Piejūras slimnīca” Iepirkumu komisijas

# 2019. gada 18.septembra sēdē, protokols Nr. 23

# ATKLĀTA KONKURSA

**VSIA “Piejūras Slimnīca” DARBINIEKU**

# vEselības apdrošināšana

# (Identifikācijas numurs PS 2019/06)

NOLIKUMS

# Liepāja, 2019

**I SADAĻA**

**INFORMĀCIJA PAR IEPIRKUMU**

|  |
| --- |
| * 1. **Pasūtītājs**   Pasūtītājs, kas organizē iepirkumu:  VSIA „Piejūras slimnīca”  reģistrācijas Nr. 40003343729,  Jūrmalas iela 2, Liepāja, Latvija, LV-3401  Iepirkumi tālrunis/fakss: +371 634 01415. |
| * 1. **Iepirkuma priekšmets** |
| VSIA “Piejūras slimnīca” darbinieku veselības apdrošināšana saskaņā ar tehnisko specifikāciju (nolikuma 3.pielikums). |
| * 1. **CPV kods** |
| 66512200-4 (Veselības apdrošināšanas pakalpojumi) |
| * 1. **Līguma izpildes laiks un vieta** |
| 1.4.1. Līgums stājas spēkā ar tā parakstīšanas brīdi un līguma attiecības atzīstamas par pabeigtām tikai pēc tam, kad Puses ir pilnībā izpildījušas savstarpējās saistības, kas izriet no Līguma noteikumiem.  1.4.2. Apdrošināšanas periods ir 12 (divpadsmit) mēneši no iepirkuma līguma spēkā stāšanās dienas.  1.4.3. Līguma izpildes vieta ir visa Latvijas Republikas teritorija un veselības apdrošināšana darbojas 24 (divdesmit četras) stundas diennaktī. |
| * 1. **Iepirkuma procedūra** |
| * + 1. Iepirkums tiek veikts atbilstoši Publisko iepirkumu likumam[[1]](#footnote-1). Iepirkuma procedūras veids ir atklāts konkurss.     2. Pamatojums līguma slēgšanas tiesību piešķiršanai, nedalot iepirkumu daļās ir: viens pretendentu loks, vienots iepirkuma priekšmets. |
|  |
| * 1. **Kontaktpersona** |
| VSIA „Piejūras slimnīca” tehniskais direktors Aigars Rauda, tālrunis Nr.+371 29406175, tālrunis/fakss: +371 634 01415, e-pasts [aigars.rauda@lps.gov.lv](mailto:aigars.rauda@lps.gov.lv) |
| * 1. **Piedāvājumu iesniegšanas termiņš**   1.7.1. Piedāvājumi iesniedzami Elektronisko iepirkumu sistēmas (turpmāk tekstā – EIS) e-konkursu apakšsistēmā (<https://www.eis.gov.lv/EKEIS/Supplier/>) līdz **2019.gada 14.oktobrim plkst.11:00**.  1.7.2. Ievērojot Publisko iepirkumu likuma 39.panta pirmajā daļā noteikto, piedāvājumi ir iesniedzami tikai elektroniski EIS e-konkursu apakšsistēmā. Pēc noteiktā termiņa vai ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām un tiks atgriezti iesniedzējiem.  1.7.3. Piedāvājumu noformē atbilstoši nolikuma 4.pielikuma “Prasības piedāvājuma noformēšanai un iesniegšanai” noteikumiem. |
| * 1. **Piedāvājumu atvēršanas vieta un laiks** |
| * + 1. Piedāvājumu atvēršana notiek VSIA „Piejūras slimnīca”, adreses: Jūrmalas ielā 2 (ieeja no Dārtas ielas), Liepājā (Iepirkumu komisijas telpa), tūlīt pēc piedāvājumu iesniegšanas termiņa beigām.     2. Piedāvājumu atvēršanas sanāksme ir atklāta un tajā var piedalīties visas ieinteresētās personas, reģistrējoties piedāvājumu atvēršanas sanāksmes reģistrācijas lapā. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā.     3. Piedāvājumu atvēršana notiek izmantojot tīmekļvietnē [www.eis.gov.lv](http://www.eis.gov.lv) pieejamos rīkus piedāvājumu elektroniskai saņemšanai un atvēršanai.     4. EIS e-konkursu apakšsistēma nodrošina piedāvājumu pirmā līmeņa šifrēšanu. Ja pretendents piedāvājuma datu aizsardzībai izmantojis piedāvājuma šifrēšanu, pretendentam, ne vēlāk ka 10 (*desmit*) minūtes pēc piedāvājumu iesniegšanas termiņa beigām Komisijai jāiesniedz derīga elektroniskā atslēga ar paroli šifrētā dokumenta atvēršanai.     5. Ja ir iesniegts iesniegums Iepirkumu uzraudzības birojā attiecībā uz prasībām, kas noteiktas atklāta konkursa nolikumā vai paziņojumā par līgumu, tad pasūtītājs rīkojas Ministru kabineta 2017.gada 28.februāra noteikumu Nr.107 “Iepirkumu procedūru un metu konkursu norises kārtība” 14.punktā noteiktajā kārtībā. |
| * 1. **Iepirkuma procedūras dokumenti** |
| Nolikumam ar pielikumiem ir nodrošināta **tieša un brīva elektroniskā pieeja** pasūtītāja pircēja profilā Elektronisko iepirkumu sistēmā <https://www.eis.gov.lv/EKEIS/Supplier/Organizer/382> un VSIA „Piejūras slimnīca” mājaslapā internetā (www.piejurasslimnica.lv), sadaļā “Publiskie iepirkumi” (<http://piejurasslimnica.lv/lv/publiskie-iepirkumi/lapa/pazinojumi>). |
| * 1. **Papildu informācija**   1.10.1. Jebkura papildu informācija, kas tiks sniegta saistībā ar šo iepirkumu, tiks publicēta pasūtītāja pircēja profilā Elektronisko iepirkumu sistēmā <https://www.eis.gov.lv/EKEIS/Supplier/Organizer/382> un pasūtītāja mājas lapā pie nolikuma (<http://piejurasslimnica.lv/lv/publiskie-iepirkumi/lapa/pazinojumi>). Ieinteresētajam piegādātājam ir pienākums sekot līdzi publicētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kam ir nodrošināta brīva un tieša elektroniskā pieeja.  1.10.2. Ja piegādātājs ir laikus pieprasījis papildu informāciju par iepirkuma procedūras dokumentos iekļautajām prasībām, Komisija to sniedz piecu darbdienu laikā, bet ne vēlāk kā sešas dienas pirms piedāvājumu iesniegšanas termiņa beigām.  1.10.3. Papildu informāciju Komisija nosūta piegādātājam, kas uzdevis jautājumu, un vienlaikus ievieto šo informāciju pircēja profilā, kur ir pieejami iepirkuma procedūras dokumenti, norādot arī uzdoto jautājumu. |

**II SADAĻA**

**INFORMĀCIJA PAR IEPIRKUMA PRIEKŠMETU**

|  |
| --- |
| **2.1. Iepirkuma priekšmets** ir VSIA “Piejūras slimnīca” darbinieku veselības apdrošināšana saskaņā ar tehnisko specifikāciju (nolikuma 3.pielikums), (turpmāk tekstā - Pakalpojums). |
| **2.2.** Pakalpojums netiek dalīts daļās. Pretendentam jāiesniedz piedāvājums par visu iepirkuma priekšmetu. |
| **2.3. Paredzamais līguma apjoms:**  aptuveni 180 personas. Ņemot vērā iespējamās Darbinieku skaita izmaiņas, tiek pieļautas līguma apjoma izmaiņas ±15 % (piecpadsmit procentu) robežās. |
| **2.4. Papildus nosacījums:** Pasūtītājs ir tiesīgs samazināt vai palielinātapdrošināmo personu skaitu līgumā noteiktajā kārtībā. Pretendentam jāparedz piedāvājumā apdrošināt arī Darbinieku radiniekus (vecāki, laulātie, bērni) uz tādiem pašiem nosacījumiem kā Darbiniekiem, neatkarīgi no tā, kādas papildprogrammas ir vai nav izvēlējies Darbinieks, kura radinieks tiek apdrošināts. |
| **2.5. Ja rodas pretrunas starp Apdrošinātāja Piedāvājuma nosacījumiem, kas ietverti līgumā (nolikuma 6.pielikums), un Apdrošinātāja noteikumiem, primārais ir līgums un Piedāvājuma nosacījumi.** |

**III SADAĻA**

**PRASĪBAS PRETENDENTIEM UN IESNIEDZAMIE DOKUMENTI**

|  |  |
| --- | --- |
| **Prasība:** | **Iesniedzamais dokuments:** |
| **3.1.** **Pretendents** ir piegādātājs, kurš ir iesniedzis piedāvājumu. **Piegādātājs** var būt fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū piegādāt preces. | Pieteikums dalībai iepirkumā (pēc formas –nolikuma 1.pielikums). |
| **3.2.** Piegādātājs var balstīties uz citu personu saimnieciskajām un finansiālajām iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura.  Šajā gadījumā piegādātājs un persona, uz kuras saimnieciskajām un finansiālajām iespējām tas balstās, ir solidāri atbildīgi par iepirkuma līguma izpildi. | 1. Pretendents pierāda Iepirkumu komisijai, ka viņa rīcībā būs nepieciešamie resursi, iesniedzot, piemēram, šo personu apliecinājumu vai vienošanos par sadarbību konkrētā līguma izpildē. 2. Pretendenta un personas, uz kuras saimnieciskajām un finansiālajām iespējām pretendents balstās, savstarpēji parakstīts apliecinājums vai noslēgta vienošanās, kurā norādīts, ka persona, uz kuras saimnieciskajām un finansiālajām iespējām pretendents balstās, uzņemas solidāro atbildību par iepirkuma līguma izpildi, kā arī norādīts, kādā veidā un/vai formā šī persona ir paredzējusi uzņemties solidāro atbildību par iepirkuma līguma izpildi. |
| **3.3.** Piegādātājs var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura.  Piegādātājs, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas veiks būvdarbus vai sniegs pakalpojumus, kuru izpildei attiecīgās spējas ir nepieciešamas. | Pretendents pierāda Komisijai, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā, norādot, kādi resursi pretendenta rīcībā tiks nodoti. |
| **3.4.** Ja piedāvājumu iesniedz piegādātāju apvienība, piedāvājuma dokumentus paraksta atbilstoši piegādātāju savstarpējās vienošanās nosacījumiem. | Piedāvājumam pievieno visu apvienības dalībnieku parakstītu vienošanos par kopīga piedāvājuma iesniegšanu. Vienošanās dokumentā jānorāda katra apvienības dalībnieka līguma daļa, atbildības sadalījums starp apvienības dalībniekiem, tiesības un pienākumi iesniedzot piedāvājumu, kā arī attiecībā uz iespējamo līguma slēgšanu. |
| **3.5.** Pretendentam jāiesniedz atlases dokumenti par katru apvienības dalībnieku. Uz katru apvienības dalībnieku attiecas nolikuma 3.6.punkts un 3.7.punkts, bet pārējos nolikuma punktos izvirzītās prasības jāizpilda piegādātāju apvienībai kopumā, ņemot vērā tās pienākumus iespējamā līguma izpildē. |
| **3.6.** Pretendentu izslēdz no dalības iepirkuma procedūrā jebkurā no Publisko iepirkumu likuma 42.panta pirmajā daļā noteiktajiem gadījumiem. | Komisija pretendentu izslēgšanas gadījumus pārbauda Publisko iepirkumu likuma 42.pantā noteiktajā kārtībā. |
| **3.7.** Pretendents ir reģistrēts, licencēts un/vai sertificēts atbilstoši attiecīgās valsts normatīvo aktu prasībām, tiesīgs veikt Pasūtītājam nepieciešamās piegādes. | **a)** Komisija pārliecinās par pretendenta reģistrācijas faktu, saņemot izziņas Elektronisko iepirkumu sistēmā (<https://www.eis.gov.lv/>).  **b)** Ārvalstī reģistrētam pretendentam, kas nav reģistrēts Uzņēmumu reģistrā, jāpievieno attiecīgos faktus apliecinoši dokumenti (kopijas). |
| **3.8.** Pretendentam ir Finanšu un kapitāla tirgus komisijas izsniegta licence veselības apdrošināšanai vai līdzvērtīgs dokuments, kas apliecina tiesības sniegt veselības apdrošināšanas pakalpojumus Latvijas Republikā. | Finanšu un kapitāla tirgus komisijas izsniegtas licences veselības apdrošināšanas pakalpojuma sniegšanai apliecināta kopija vai līdzvērtīgs dokuments, kas apliecina pretendenta tiesības sniegt veselības apdrošināšanas pakalpojumus Latvijas Republikā. |
| **3.9.** Pretendentam iepriekšējo 3 (*trīs*) gadu laikā (2016., 2017., 2018 un 2019.gads līdz piedāvājumu iesniegšanas termiņa beigām) ir pieredze vismaz 1 (*viena*) veselības apdrošināšanas pakalpojumu līguma izpildē, kas noslēgts ar juridisku personu par vismaz 180 (*viens simts astoņdesmit*) personu veselības apdrošināšanu.  Pieredzi apliecina attiecīgā līguma pasūtītāja atsauksme par līguma izpildi. | **a)** Informācija par iepriekšējo pieredzi, kas iekļauta pieteikumā dalībai iepirkumā (pēc formas nolikuma 1.pielikums).  **b)** Attiecīgā līguma pasūtītāja atsauksme. |
| **3.9**. Pretendenta piesaistītajiem apakšuzņēmējiem ir visi nepieciešamie sertifikāti, licences un atļaujas norādīto darba daļu veikšanai. | Pieteikums dalībai iepirkumā (nolikuma 1.pielikums). |
| **3.10.** Tehniskais piedāvājums jāsagatavo tā, lai Komisijai būtu iespējams pārliecināties par visu nolikuma 3.pielikumā „Tehniskā specifikācija/Tehniskais piedāvājums” minēto minimālo prasību izpildi un nepārprotamā veidā iepazīties ar Pretendenta piedāvātajiem nosacījumiem katrā no tiem.  Ja Pretendents uzskata par nepieciešamu, tad papildus informāciju par iepirkuma priekšmetu Pretendents pievieno Tehniskā piedāvājuma beigās. | Tehniskā specifikācija / Tehniskais piedāvājums (pēc formas – nolikuma 3. pielikums). |
| **3.11.** Finanšu piedāvājumā prēmijas jānorāda *euro*, kurās ietverti visi normatīvajos aktos paredzētie uz minēto Pakalpojumu attiecināmie nodokļi un nodevas, izņemot PVN. | Finanšu piedāvājums (pēc formas – nolikuma 2.pielikums). |

1. **PIEDĀVĀJUMA IZVĒRTĒŠANAS KRITĒRIJS**

**4.1.** Komisija piešķir līguma slēgšanas tiesības **saimnieciski visizdevīgākajam piedāvājumam**, kuru nosaka, ņemot vērā piedāvāto cenu un ar iepirkuma līguma priekšmetu saistītus kvalitātes kritērijus, atbilstoši noteiktajiem vērtēšanas kritērijiem un kārtībai:

| **Nr.p.k.** | **Kritērijs** | **Apzīmējums** | **Maksimālais punktu skaits** |
| --- | --- | --- | --- |
| 1. | Pamatprogrammas prēmija | K1 | 25 |
| 2. | Pamatprogrammas limitu paaugstinājums | K2 | 25 |
| 3. | Pamatprogrammas kvalitāte un uzlabojumi | K3 | 43 |
| 4. | Pamatprogrammas papildinājumi - ārstnieciskā rehabilitācija: ārstnieciskā masāža un ūdens procedūras, vai ārstnieciskā vingrošana vai fizikālās terapijas procedūras | K4 | 17 |
|  | Kopējais maksimālais punktu skaits | | 110 |

* + 1. **I Apdrošināšanas prēmija pamatprogrammai** (K1) vienai personai, *euro*.

Pēc cenas vislētākais piedāvājums tiek vērtēts ar maksimāli iespējamo punktu skaitu –**25 (divdesmit pieci) punkti.**

Pārējo piedāvājumu punkti tiek aprēķināti pēc formulas:

K1 = 25\* (x / y), kur

25 – maksimāli iespējamais punktu skaits;

x – vislētākā piedāvājuma cena;

y – piedāvājuma cena, kuram aprēķina punktus;

K1- attiecīgā piedāvājuma iegūtie punkti

**4.3.3.** **II Pamatprogrammas limitu paaugstinājums** (K2)

1) Apdrošinājuma summas (atlīdzību limita) ambulatoro maksas pakalpojumu saņemšanai būtisks palielinājums, attiecīgi palielinot kopējo apdrošinājuma summu programmai. Par būtisku tiek uzskatīts ambulatoro maksas pakalpojumu apdrošinājuma summas atlīdzības limita palielinājums par 100 (*viens* *simts*) *euro*. Maksimālā apdrošinājuma summa 3 000,00 (*trīs tūkstoši*) *euro*. Piedāvājums ar lielāko apdrošinājuma summu saņems maksimālo punktu skaitu - **15 (*piecpadsmit*) punkti.** Pārējo piedāvājumu punkti tiek aprēķināti pēc formulas:

K2 (AMB) = 15 \* (x / y), kur

15 – maksimāli iespējamais punktu skaits;

x – ambulatorais limita apmērs piedāvājumam, kuram aprēķina punktus;

y – lielākais ambulatorā limita apmērs (no visiem iesniegtajiem piedāvājumiem);

K2 (AMB) - attiecīgā piedāvājuma iegūtie punkti.

2) Apdrošinājuma summas (atlīdzību limits) stacionārās maksas palīdzības saņemšanai vienam stacionēšanās gadījumam būtisks palielinājums, attiecīgi palielinot kopējo apdrošinājuma summu programmai. Par būtisku tiek uzskatīts tikai apdrošinājuma summas palielinājums vienam stacionēšanās gadījumam, palielinot atlīdzības limitu par 100 (*viens simts*) *euro*. Piedāvājums ar lielāko apdrošinājuma summu saņems maksimālo punktu skaitu **– 10 (*desmit*) punkti.** Pārējo piedāvājumu punkti tiek aprēķināti pēc formulas:

K2 (STAC) = 10 \* (x / y), kur

10 – maksimāli iespējamais punktu skaits;

x – stacionāro maksas pakalpojumu limita apmērs piedāvājumam, kuram aprēķina punktus;

y – lielākais stacionāro maksas pakalpojumu limita apmērs (no visiem iesniegtajiem piedāvājumiem);

K2 (STAC) - attiecīgā piedāvājuma iegūtie punkti.

Programmu limitu palielinājumam (K2) kopējais punktu skaits tiks aprēķināts pēc sekojošas formulas:

K2 = K2 (AMB)+ K2 (STAC).

* + 1. **III Pamatprogrammas kvalitāte un uzlabojumi (K3) - pamatprogrammas ietvaros (*nepārsniedzot tehniskā specifikācijā noteikto pamatprogrammas gada prēmiju vienai personai)*, tiek piešķirti punkti šādos gadījumos:**
       - 1. par katru pamatprogrammastehniskajā specifikācijā noteiktā maksasārstu speciālistu konsultācijas un mājas vizītes (pielikumā Nr.2 punktā 4.1. minētie) (**AK**) limita palielinājumu par 5 (*pieciem*) *euro* tiek piešķirti 2 (*divi*) punkti. Maksimālaispunktu skaits ir 6 (*seši*) punkti. Maksimālo punktu skaitu saņem arī piedāvājums, kurš paredz apmaksāt šos pakalpojumus 100 (*viens simts*) % apmērā;
         2. par katru pamatprogrammastehniskajā specifikācijā noteiktā diagnostisko izmeklējumu (pielikumā Nr.2 punktā 4.3.1. minētie (**DI 4.3.1**.) limita palielinājumu par 10 (*desmit*) *euro* tiek piešķirts 1 (*viens*) punkts. Maksimālaispunktu skaits ir 6 (*seši*) punkti. Maksimālo punktu skaitu saņem arī piedāvājums, kurš paredz apmaksāt šos pakalpojumus 100 (*viens simts*) % apmērā;
         3. par katru pamatprogrammastehniskajā specifikācijā noteiktā diagnostisko izmeklējumu (pielikumā Nr.2 punktā 4.3.2. minētie) (**DI 4.3.2**.) limita palielinājumu par 10 (*desmit*) *euro* tiek piešķirts 1 (*viens*) punkts. Maksimālaispunktu skaits ir 5 (*pieci*) punkti. Maksimālo punktu skaitu saņem arī piedāvājums, kurš paredz apmaksāt šos pakalpojumus 100 (*viens simts*) % apmērā;
         4. par katru pamatprogrammastehniskajā specifikācijā noteiktā diagnostisko izmeklējumu (pielikumā Nr.2 punktā 4.3.3. minētie) (**DI 4.3.3**.) limita palielinājumu par 10 (*desmit*) *euro* tiek piešķirts 1 (*viens*) punkts. Maksimālaispunktu skaits ir 7 (*septiņi*) punkti. Maksimālo punktu skaitu saņem arī piedāvājums, kurš paredz apmaksāt šos pakalpojumus 100 (*viens simts*) % apmērā;
         5. par katru pamatprogrammastehniskajā specifikācijā noteiktā diagnostisko izmeklējumu (pielikumā Nr.2 punktā 4.3.4. minētie) (**DI 4.3.4**.) limita palielinājumu par 10 (*desmit*) *euro* tiek piešķirts 1 (*viens*) punkts. Maksimālaispunktu skaits ir 8 (*astoņi*) punkti. Maksimālo punktu skaitu saņem arī piedāvājums, kurš paredz apmaksāt šos pakalpojumus 100(*viens simts*) % apmērā;
         6. par katru pamatprogrammastehniskajā specifikācijā noteiktā diagnostisko izmeklējumu (pielikumā Nr.2 punktā 4.3.5. minētie) (**DI 4.3.5**.) limita palielinājumu par 15 (*piecpadsmit*) *euro* tiek piešķirts 1 (*viens*) punkts. Maksimālaispunktu skaits ir 7 (*septiņi*) punkti. Maksimālo punktu skaitu saņem arī piedāvājums, kurš paredz apmaksāt šos pakalpojumus 100 (*viens simts*) % apmērā;
         7. par katru pamatprogrammastehniskajā specifikācijā noteiktā ārstnieciskās manipulācijas (pielikumā Nr.2 punktā 4.4. minētie) (**M**) limita palielinājumu par 5 (*pieciem*) *euro* tiek piešķirts 1 (*viens*) punkts. Maksimālaispunktu skaits ir 4 (*četri*) punkti. Maksimālo punktu skaitu saņem arī piedāvājums, kurš paredz apmaksāt šos pakalpojumus 100 (*viens simts*) % apmērā.

K3 = (AK)+ (DI 4.3.1.)+(DI 4.3.2.)+(DI 4.3.3.)+(DI 4.3.4.)+(DI 4.3.5.)+(M)

* + 1. **IV Pamatprogrammas papildinājumi – pamatprogrammas ietvaros (nepārsniedzot tehniskajā specifikācijā noteikto pamatprogrammas gada prēmiju vienai personai) ārstnieciskā rehabilitācija 10 (*desmit*) reizes ar ārstējošā ārsta: ārstnieciskā masāža (vienai ķermeņa zonai), tajā skaitā, ūdens procedūras (ieskaitot zemūdens masāžas), vai ārstnieciskā vingrošana, vai fizikālās terapijas procedūras.**

1. Punkti tiek piešķirti, ja ārstnieciskā rehabilitācija tiek iekļauta par vismaz 50 (*piecdesmit*) *euro*. Par katriem papildu 10 (*desmit*) *euro* tiek piešķirts 1 (*viens*) punkts. Maksimālais punktu skaits 10 (*desmit*) punkti (AR1);
2. Ja netiek noteikts ierobežojums, ka esošā limita ietvaros var izmantot tikai vienu vai divus no nolikuma punktā 4.3.5. minētajiem ārstnieciskās rehabilitācijas veidiem (ārstnieciskā masāža (vienai ķermeņa zonai, tajā skaitā, ūdens procedūras (ieskaitot zemūdens masāžas), vai ārstnieciskā vingrošana, vai fizikālās terapijas procedūras), tiek piešķirti 3 (*trīs*) punkti (AR2);
3. Ja netiek noteikts papildus nosacījums, ka ārstnieciskā rehabilitācija var tikt saņemta tikai pēc operācijām, traumām u.t.t., tiek piešķirti 2 (*divi*) punkti (AR3);
4. Ja netiek noteikts vienas ārstnieciskās rehabilitācijas reizes apmaksas limits, tiek piešķirti 2 (*divi*) punkti (AR4).

Maksimālo – 17 (*septiņpadsmit*) punktu skaitu saņem piedāvājums, kurš paredz ārstniecisko rehabilitāciju vismaz par 100 (*viens simts*) *euro,* nenosakot nevienu no apakšpunktos 2) , 3) un 4) minētajiem ierobežojumiem.

Ārstnieciskās rehabilitācijas (K4) kopējais punktu skaits tiks aprēķināts pēc sekojošas formulas:

K4 = AR1+AR2+AR3+AR4

* + 1. Kopējais punktu skaits pretendenta piedāvājumam tiek aprēķināts pēc formulas: KOPĀ = K1 + K2 + K3 + K4.
    2. Katrs komisijas loceklis novērtē katru no atbilstošajiem piedāvājumiem saskaņā ar minētajiem kritērijiem.
    3. Aprēķinot katram pretendentam piešķiramo punktu skaitu atbilstoši kritērijiem, katrā gadījumā punktu skaitu matemātiski noapaļo līdz divām zīmēm aiz komata.
    4. Komisijas locekļu individuālos vērtējumus apkopo, katra piedāvājuma iegūtos punktus saskaita un sadala ar to komisijas locekļu skaitu, kas veikuši piedāvājumu individuālo vērtēšanu.
    5. Par pasūtītājam visizdevīgāko piedāvājumu atzīst to, kas atbilst nolikuma un tā pielikumu prasībām, nav atzīts par nepamatoti lētu un atbilstoši noteiktajiem vērtēšanas kritērijiem ir ieguvis vislielāko kopējo punktu skaitu.
    6. Ja Komisija konstatēs, ka, veicot piedāvājumu novērtēšanu, vismaz 2 (divi) piedāvājumi ir ieguvuši vienādu punktu skaitu, izšķirošais piedāvājuma izvērtēšanas kritērijs tiek noteikts – “Pamatprogrammas limitu paaugstinājums”, attiecīgi, par saimnieciski visizdevīgāko piedāvājumu tiks atzīts piedāvājums, kurš būs ieguvis augstāku punktu skaitu augstāk minētajā vērtēšanas kritērijā.

**V SADAĻA**

**PIELIKUMI**

|  |  |
| --- | --- |
| **1.pielikums** | Pieteikuma dalībai iepirkumā forma |
|  |  |
| **2.pielikums** | Finanšu piedāvājuma forma |
|  |  |
| **3.pielikums** | Tehniskās specifikācijas/tehniskā piedāvājuma forma |
|  |  |
| **4.pielikums** | Prasības piedāvājuma noformēšanai un iesniegšanai |
|  |  |
| **5.pielikums** | Vērtēšanas nosacījumi |
|  |  |
| **6.pielikums** | Līgumprojekts |

Atklāta konkursa PS 2019/06

**nolikuma 4.pielikums**

**PRASĪBAS PIEDĀVĀJUMA NOFORMĒŠANAI UN IESNIEGŠANAI**

|  |
| --- |
| 1. Piedāvājums jāiesniedz elektroniski Elektronisko iepirkumu sistēmas e-konkursu apakšsistēmā, ievērojot šādas Pretendenta izvēles iespējas:    1. izmantojot Elektronisko iepirkumu sistēmas e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;    2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e-konkursu apakšsistēmas un augšupielādējot sistēmas attiecīgajās vietnēs aizpildītas formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);    3. elektroniski sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām). |
| 1. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts. |
| 1. Ja piedāvājums ir šifrēts, pretendentam noteiktajā laikā (ne vēlāk kā 15 (piecpadsmit) minūšu laikā pēc piedāvājumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai. |
| 1. Sagatavojot piedāvājumu, Pretendents ievēro, ka:    1. Piedāvājuma dokumenti jāaizpilda elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā;    2. Tehniskā specifikācija/tehniskā piedāvājuma forma (nolikuma 3.pielikums) jāaizpilda pilnībā, nemainot Pasūtītāja noteikto secību un pozīciju skaitu, visas cenas un summas norādot *euro*, pozīcijas kopsummu noapaļojot ar 2 (divām) decimālzīmēm aiz komata;    3. Dokumentus paraksta pretendenta paraksttiesīga amatpersona vai pilnvarota persona. Ja dokumentus paraksta pilnvarotā persona, piedāvājumam pievieno attiecīgās pilnvaras apliecinātu kopiju, ko pievieno pretendenta atlases dokumentiem;    4. Dokumentus Pretendents pēc saviem ieskatiem ir tiesīgs iesniegt elektroniskā formā, gan parakstot ar Elektronisko iepirkumu sistēmas piedāvāto elektronisko parakstu, gan parakstot ar drošu elektronisko parakstu. |
| 1. Pretendents drīkst iesniegt tikai vienu piedāvājuma variantu. Ja pretendents iesniegs vairākus piedāvājuma variantus, tie visi tiks atzīti par nederīgiem. |
| 1. Pretendentam jāiesniedz dokumenti, kas aizpildīti atbilstoši nolikumam klāt pievienoto veidlapu formai. |
| 1. Pretendentam piedāvājums jāiesniedz latviešu valodā. Ja piedāvājumā iekļaujamā informācija ir citā valodā, pretendents pievieno tulkojumu latviešu valodā, kas sagatavots atbilstoši normatīvajiem aktiem par kārtību, kādā apliecināmi dokumentu tulkojumi valsts valodā.[[2]](#footnote-2) |
| 1. Piedāvājumā norāda, vai attiecībā uz piedāvājuma priekšmetu vai atsevišķām tā daļām nepieciešams ievērot komercnoslēpumu. Ja piedāvājums vai kāda tā daļa satur komercnoslēpumu, pretendents norāda, kura informācija ir komercnoslēpums un kāds ir šāda statusa tiesiskais pamats. Piegādātājs nevar prasīt ievērot komercnoslēpumu uz tādu informāciju, kas ir vispārpieejama saskaņā ar normatīvajiem aktiem. |
| 1. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu. |
| 1. Komisija pieņem Eiropas vienoto iepirkuma procedūras dokumentu (turpmāk – ESPD)[[3]](#footnote-3) kā sākotnējo pierādījumu atbilstībai iepirkuma procedūras dokumentos noteiktajām pretendentu atlases prasībām. Ja pretendents izvēlējies iesniegt ESPD, lai apliecinātu, ka tas atbilst iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, un par tā norādīto apakšuzņēmēju, kura veicamo darbu vērtība ir vismaz 10 procenti no iepirkuma līguma vērtības. Piegādātāju apvienība iesniedz atsevišķu ESPD par katru tās dalībnieku. Pretendents var Komisijai iesniegt ESPD, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza. |
| 1. Tiek uzskatīts, ka pretendenti, iesniedzot savus piedāvājumus, apliecina, ka ir iepazinušies un piekrīt nolikuma un tā pielikumu, tajā skaitā iepirkuma līguma projekta, nosacījumiem, kā arī ir iepazinušies ar visiem spēkā esošiem normatīvajiem aktiem, kas jebkādā veidā var ietekmēt vai var attiekties uz līgumā noteiktajām vai ar to saistītajām darbībām. |
| 1. Iesniedzot piedāvājumu, Pretendents pilnībā atzīst visus Nolikumā (t.sk. tā pielikumos un formās, kuras ir ievietotas Elektronisko iepirkumu sistēmā e-konkursu apakšsistēmas šā iepirkuma sadaļā) ietvertos nosacījumus. |
| 1. Piegādātāju apvienība, attiecībā uz kuru pieņemts lēmums slēgt līgumu, pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei. |
| 1. Saskaņā ar Publisko iepirkumu likuma 60.panta desmito daļu, pasūtītājs publicēs noslēgtā iepirkuma līguma tekstu Pasūtīja pircēja profilā Elektronisko iepirkumu sistēmā un savā mājas lapā internetā. |

Atklāta konkursa PS 2019/06

**nolikuma 5.pielikums**

**VĒRTĒŠANAS NOSACĪJUMI**

|  |
| --- |
| 1. Iepirkuma procedūru veic ar VSIA „Piejūras slimnīca” valdes 2019.gada 29.jūlija sēdes lēmumu (protokols Nr.6), apstiprināta iepirkumu komisija (turpmāk tekstā – Komisija). |
| 1. Piedāvājumu noformējuma pārbaudi, pretendentu atlasi un piedāvājumu vērtēšanu Komisija veic slēgtā sēdē. |
| 1. Piedāvājumu noformējuma pārbaudes, pretendentu atlases un piedāvājumu vērtēšanas laikā Komisija nodrošina piedāvājumu glabāšanu tā, lai tiem nevarētu piekļūt personas, kas nav iesaistītas piedāvājuma noformējuma pārbaudē, pretendentu atlasē un piedāvājumu vērtēšanā. |
| 1. Pārbaudot piedāvājumu atbilstību nolikumā izvirzītajām prasībām, Komisija pārbauda atbilstību noformējuma prasībām, atbilstību pretendentu atlases prasībām, atbilstību tehniskajai specifikācijai un veic piedāvājuma izvēli. |
| 1. Ja Komisijai rodas šaubas par iesniegtās dokumenta kopijas autentiskumu, tā pieprasa, lai pretendents uzrāda dokumenta oriģinālu vai iesniedz apliecinātu dokumenta kopiju. |
| 1. Piedāvājumu vērtēšanas gaitā Komisija ir tiesīga pieprasīt, lai tiek izskaidrota piedāvājumā iekļautā informācija. |
| 1. Ja Komisija pieprasa, lai pretendents precizē iesniegto informāciju, tā nosaka termiņu, līdz kuram pretendentam jāsniedz atbilde. |
| 1. Ja pretendents neiesniedz komisijas pieprasītās ziņas vai paskaidrojumus, Komisija piedāvājumu vērtē pēc tiem dokumentiem, kas ir iekļauti piedāvājumā. |
| 1. Piedāvājuma noformējuma pārbaudei, pretendentu atlasei, kā arī piedāvājumu vērtēšanai un salīdzināšanai Komisija var pieaicināt ekspertu. |
| 1. Eksperts nesniedz atzinumu, ja ir ieinteresēts konkrēta pretendenta izvēlē vai darbībā. Pirms darbības sākšanas eksperts paraksta apliecinājumu, ka nav tādu apstākļu, kuru dēļ viņš varētu būt ieinteresēts konkrēta pretendenta izvēlē vai darbībā. Šo apliecinājumu eksperts pievieno atzinumam. |
| 1. Ekspertam ir tiesības iepazīties ar piedāvājumiem, kā arī lūgt Komisiju pieprasīt no pretendenta papildu informāciju, kas ir nepieciešama atzinuma sagatavošanai. |
| 1. Eksperts piedāvājumā ietverto un pretendenta papildus sniegto informāciju drīkst izmantot tikai sava atzinuma sniegšanai. |
| 1. Konstatējot piedāvājuma neatbilstību kādai no prasībām, Komisijai ir tiesības noraidīt pretendentu un neizskatīt piedāvājumu nākamajā izvērtēšanas posmā. |
| 1. Lai pārbaudītu, vai pretendents nav izslēdzams no dalības iepirkumā Publisko iepirkumu likuma 42.panta pirmās daļā minēto apstākļu dēļ, Komisija rīkojas atbilstoši Publisko iepirkumu likuma 42.pantam. Ja pretendents vai personālsabiedrības biedrs, ja pretendents ir personālsabiedrība, atbilst Publisko iepirkumu likuma 42. panta pirmās daļas 1., 3., 4., 5., 6. vai 7. punktā minētajam izslēgšanas gadījumam, pretendents norāda to piedāvājumā un, ja tiek atzīts par tādu, kuram būtu piešķiramas līguma slēgšanas tiesības, iesniedz skaidrojumu un pierādījumus par nodarītā kaitējuma atlīdzināšanu vai noslēgtu vienošanos par nodarītā kaitējuma atlīdzināšanu, sadarbošanos ar izmeklēšanas iestādēm un veiktajiem tehniskajiem, organizatoriskajiem vai personālvadības pasākumiem, lai pierādītu savu uzticamību un novērstu tādu pašu un līdzīgu gadījumu atkārtošanos nākotnē. Komisija uzticamības nodrošināšanai iesniegtos pierādījumus vērtē atbilstoši Publisko iepirkumu likuma 43. pantā noteiktajam. |
| 1. Lai pārbaudītu, vai pretendents, kuram būtu piešķiramas līguma slēgšanas tiesības, nav izslēdzams no dalības iepirkumā Starptautisko un Latvijas Republikas nacionālo sankciju likuma (turpmāk – Sankciju likums) 11.¹ panta pirmajā daļā minēto apstākļu dēļ, Komisija rīkojas atbilstoši Sankciju likuma 11.¹ panta trešajā un/vai ceturtajā daļā noteiktajam. Ja attiecībā uz pretendentu vai Sankciju likuma 11.¹ panta pirmajā daļā minētajām personām ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas, kuras kavē līguma izpildi, tas ir izslēdzams no dalības līguma slēgšanas tiesību piešķiršanas procedūrā. |

Atklāta konkursa PS 2019/06

**nolikuma 6.pielikums**

# LĪGUMA PROJEKTS

|  |  |
| --- | --- |
| Liepājā, | 2019.gada \_\_\_\_\_\_\_\_\_\_ |

**\_\_\_\_\_\_\_\_\_\_\_**, reģistrācijas Nr.\_\_\_\_\_\_\_\_\_, juridiskā adrese \_\_\_\_\_\_\_\_\_, tās \_\_\_\_\_\_\_\_\_\_\_\_\_ personā, kurš rīkojas, pamatojoties uz \_\_\_\_\_\_\_\_\_, (turpmāk tekstā – Pasūtītājs) no vienas puses, un …………**,** reģ.nr. ………………….., juridiskā adrese - ……………………… no otras puses, kuras vārdā saskaņā ar \_\_\_\_\_\_\_\_ rīkojas ……………………………..(turpmāk tekstā – Apdrošinātājs), abi kopā saukti arī Puses, bet atsevišķi kā Puse, noslēdz šādu līgumu (turpmāk tekstā – Līgums):

1. **LĪGUMĀ LIETOTIE TERMINI**
   1. Konkurss – VSIA „Piejūras slimnīca” organizētais atklātais konkurss “VSIA “Piejūras slimnīca” darbinieku veselības apdrošināšana” (PS 2019/06).
   2. Darbinieki – Pasūtītāja nodarbinātās personas, kurām Pasūtītājs iegādājas veselības apdrošināšanu;
   3. Radinieki - Darbinieku laulātais, vecāki un bērni (nenosakot vecuma ierobežojumu), kas, saskaņā ar Konkursa nolikumu un Līguma nosacījumiem, iegādājas veselības apdrošināšanu;
   4. Karte – Darbiniekiem un radiniekiem izsniegtā plastikāta karte kā apliecinājums, ka tajā minētās personas veselība ir apdrošināta saskaņā ar tādu Apdrošinātāja programmu, kuras saīsināts atšifrējums uzdrukāts uz kartes virsmas līdzās Darbinieka vai Radinieka personu raksturojošai informācijai. Karte apliecina Darbinieka un Radinieka tiesības saņemt ārstnieciskos pakalpojumus, kurus, saskaņā ar Programmu, Papildprogrammām, Līgumu un Apdrošinātāja veselības apdrošināšanas noteikumiem, apmaksā Apdrošinātājs;
   5. Programma – Līgumam pievienotajā Piedāvājumā (Pielikums Nr.1) noteiktais ārstniecisko pakalpojumu kopums;
   6. Papildprogramma – Konkursa ietvaros Apdrošinātāja piedāvātie papildus pakalpojumi, kuru iekļaušana Kartē tiek veikta pēc Darbinieku un Radinieku individuāla pieprasījuma saskaņā ar Konkursa nolikuma un Līguma nosacījumiem, kurš iekļauts Piedāvājumā (Pielikums Nr.1);
   7. Prēmija – maksājums par veselības apdrošināšanas polisi Darbiniekiem, ko, saskaņā ar Apdrošinātāja rēķinā noteikto apmēru un apmaksas termiņiem, veic Pasūtītājs. Prēmijas apjoms nosakāms saskaņā ar Līgumu un tā pielikumiem;
   8. Apdrošinājuma summa – maksimālā vienam Darbiniekam vai Radiniekam izmaksājamā atlīdzības kopsumma;
   9. Atlīdzība – ar Darbinieku un Radinieku veselības aprūpi saistīto izdevumu apmaksa, ko Apdrošinātājs veic, pamatojoties uz līgumiestāžu piestādītajiem rēķiniem par Darbiniekiem un Radiniekiem sniegtajiem pakalpojumiem, ja tie sniegti un saņemti saskaņā ar Programmu, Papildprogrammu un Līgumu. Gadījumos, kad minētie pakalpojumi saņemti ārpus līgumiestāžu loka un ja Atlīdzība par tiem paredzēta Līgumā, Apdrošinātājs kompensē radušos izdevumus, pamatojoties uz Darbinieku un Radinieku personīgi vai elektroniski iesniegtajiem Atlīdzības pieteikumiem un tiem pievienoto maksājumu apliecinošo dokumentāciju;
   10. Līgumiestādes – dažāda profila un juridisko formu ārstniecības, veselības veicināšanas iestādes un aptiekas, kurām ar Apdrošinātāju noslēgti sadarbības Līgumi. Šajās iestādēs Karte tās īpašniekam dod tiesības izmantot iestādes piedāvātos pakalpojumus vai iegādāties preces saskaņā ar Līgumu, izmantojot Karti kā maksāšanas līdzekli.

1. **LĪGUMA PRIEKŠMETS, DARBĪBAS LAIKS UN APDROŠINĀJUMA PRĒMIJAS SAMAKSAS KĀRTĪBA**
   1. Pasūtītājs iegādājas un Apdrošinātājs, pamatojoties uz Konkursam iesniegto Apdrošinātāja piedāvājumu (turpmāk tekstā – Piedāvājums), nodrošina veselības apdrošināšanu Darbiniekiem un Radiniekiem, saskaņā ar Līgumu un tā pielikumiem.
   2. Līgums stājas spēkā tā parakstīšanas dienā un ir spēkā līdz Puses ir pilnībā izpildījušas savas saistības.
   3. Apdrošināšanas polises ir spēkā 1 (vienu) gadu no 2019.gada \_\_\_.\_\_\_\_\_\_\_ līdz 2020.gada \_\_\_.\_\_\_\_\_\_\_.
   4. Līguma darbības termiņa laikā, piedāvātā apdrošināšanas pakalpojuma nosacījumi, kā arī piedāvātā apdrošināšanas prēmija nevar tikt mainītas.
   5. Veselības apdrošināšanas Programmas un Papildprogrammu apraksts, Apdrošinājuma summas un limiti noteikti Piedāvājumā, kas ir pievienots Līgumam kā Līguma neatņemama sastāvdaļa un ir Līguma pielikums Nr.1.
   6. Darbinieku saraksts ar veselības apdrošināšanas Programmu, Papildprogrammu un prēmijas apmēru katram Darbiniekam ir pievienots Līgumam kā Līguma neatņemama sastāvdaļa un ir Līguma pielikums Nr.2.
   7. Prēmijas maksājums ir EUR ……. par (*skaits*)…… Darbinieku veselības apdrošināšanu veicams uz Apdrošinātāja bankas norēķinu kontu 30 (*trīsdesmit*) kalendāra dienu laikā saskaņā ar Apdrošinātāja iesniegto rēķinu un Līguma nosacījumiem.
   8. Noslēdzot Līgumu, Pakalpojuma sniedzējs apņemas sniegt Pasūtītājam veselības apdrošināšanas pakalpojumus, ievērojot Līguma pielikumos norādīto.

**3. DATU AIZSARDZĪBA**

3.1. Pasūtītājs un Apdrošinātājs apņemas ievērot personu datu aizsardzības tiesību aktu prasības.

3.2. Parakstot Līgumu, Pasūtītājs atļauj Apdrošinātājam kā datu apstrādes sistēmas pārzinim rīkoties ar Darbinieku un Radinieku personas datiem un izmantot tos Līgumā minēto pakalpojumu sniegšanai un saistību izpildei – Prēmijas noteikšanai, Karšu administrēšanai un Atlīdzību regulēšanai saskaņā ar Fizisko personu datu aizsardzības likumu un citiem Latvijas Republikas normatīvajiem aktiem.

3.3. Apdrošinātājam, veicot datu apstrādi, nav tiesību, pārveidot personas datus, ja vien šādu uzdevumu nav devis Pasūtītājs.

3.4. Apdrošinātājs, Līguma izpildes rezultātā iegūtos personas datus, nedrīkst patvaļīgi pārveidot, publicēt, piedalīties to nodošanā vai pārdošanā un reproducēt kopumā vai daļēji. Izpildītājam aizliegts iegūtos personas datus izmantot komerciāliem un reklāmas nolūkiem.

3.5. Apdrošinātājs nodrošina, ka Apdrošinātāja darbinieki, kuri ir iesaistīti datu apstrādē, ir apņēmušies ievērot fizisko personu datu aizsardzības regulējošos normatīvos aktus.

3.6. Veicot Datu apstrādi, Apdrošinātājam jāievēro tehniskās un organizatoriskās prasības saskaņā ar Pasūtītāja norādījumiem un fizisko personu datu aizsardzības regulējošiem normatīvajiem aktiem.

1. **PASŪTĪTĀJA PIENĀKUMI**

Lai nodrošinātu Līguma izpildi, Pasūtītājs apņemas:

* 1. ievērot Līguma un Programmas nosacījumus, kā arī iepazīstināt ar tiem apdrošinātos Darbiniekus;
  2. Darbiniekiem izsniegt to Kartes un citus Apdrošinātāja sagatavotos materiālus par iegādāto veselības apdrošināšanu, kas papildina Karti un paredzēti individuālai lietošanai (piemēram, apdrošināšanas seguma apraksts, veselības aprūpes pakalpojumu saņemšanas kārtība, apdrošināšanas atlīdzību pieteikšanas kārtība un termiņi dokumentu iesniegšanai gadījumos, kad Darbinieki par veselības aprūpes pakalpojumiem sākotnēji norēķinājušies no personīgajiem līdzekļiem, Apdrošinātāja kontaktinformāciju, u.c. apdrošinātajiem Darbiniekiem saistošu informāciju);
  3. Līguma darbības laikā, tiklīdz tas kļuvis iespējams, brīdināt Apdrošinātāju par neparedzētiem apstākļiem, kuru dēļ var tikt traucēta Līguma izpilde;
  4. Pasūtītajam ir saistošas visas no Līguma, Konkursa nolikuma un normatīvajiem aktiem izrietošās tiesības un pienākumi;
  5. iesniegt Apdrošinātājam nepieciešamo informāciju par Darbiniekiem elektroniskā veidā, norādot vārdu, uzvārdu, personas kodu, kā arī to izvēlētās Papildprogrammas;
  6. iesniegt Apdrošinātājam nepieciešamo informāciju par apdrošināmajiem Radiniekiem elektroniskā veidā, norādot vārdu, uzvārdu, personas kodu, kā arī to izvēlētās Papildprogrammas.

1. **APDROŠINĀTĀJA PIENĀKUMI**

Lai nodrošinātu Līguma izpildi, Apdrošinātājs apņemas:

* 1. pēc līguma noslēgšanas izsniegt Pasūtītājam Darbinieku Kartes, kā arī citus Apdrošinātāja sagatavotos materiālus, kas papildina Karti un paredzēti individuālai lietošanai (piemēram, īss Programmas apraksts, līgumiestāžu saraksts un Apdrošinātāja kontaktinformācija) ne vēlāk kā 5 (*piecu*) darba dienu laikā, skaitot no brīža, kad Pasūtītājs izpildījis Līguma 4.5.punktā minētās darbības, izsniegt Pasūtītāja Darbiniekiem paredzētās Kartes;
  2. nemainīt noslēgtā Līguma nosacījumus tā darbības laikā, kā arī jebkādā citā veidā neapgrūtināt Pasūtītāja Darbinieku un Radinieku iespējas saņemt tiem paredzētos veselības apdrošināšanas pakalpojumus vai iegādāties Papildprogrammā paredzētās preces;
  3. nekādā veidā nepasliktināt Programmu un Darbiniekiem iegādātā veselības apdrošināšanas pakalpojuma, kā arī izsniegto Karšu nosacījumus un noteikumus, kā arī noslēgtā Līguma nosacījumus visā tā darbības laikā, kā arī jebkādā citā veidā neapgrūtināt Pasūtītāja Darbinieku iespējas saņemt Programmā paredzētos veselības aprūpes pakalpojumus;
  4. Līguma darbības laikā, tiklīdz tas kļuvis iespējams, brīdināt Pasūtītāju par neparedzētiem apstākļiem, kuru dēļ var tikt traucēta Līguma izpilde;
  5. ievērot visas spēkā esošās personas datu aizsardzību regulējošo normatīvo aktu prasības;
  6. Apdrošinātājam ir saistošas visas no Līguma, Konkursa nolikuma un normatīvajiem tiesību aktiem izrietošās tiesības un pienākumi;
  7. apdrošināt Radiniekus, aprēķināt Prēmijas un pieņemt no Radiniekiem apdrošināšanas Prēmijas un izsniegt Radiniekiem Kartes, kā arī citus Apdrošinātāju sagatavotos materiālus, kas papildina Karti un paredzēti individuālai lietošanai (piemēram, īss Programmas apraksts, līgumiestāžu saraksts un Apdrošinātāja kontaktinformācija) ne vēlāk kā 10 (*desmit*) darba dienu laikā, skaitot no brīža, kad Pasūtītājs izpildījis Līguma punktā 4.6. minētās darbības;
  8. Darbiniekiem un Radiniekiem izmaksāt Atlīdzību Līgumā minētajos gadījumos un apmērā, ievērojot šajos dokumentos noteikto kārtību un termiņus;
  9. Pārtraucot veselības apdrošināšanu Darbiniekam saskaņā ar Pasūtītāja rakstisku iesniegumu, atmaksāt Pasūtītājam samaksātās Prēmijas daļu, kuras apmēru aprēķina Piedāvājumā norādītajā kārtībā, pie tam nosakot, ka Prēmijas daļa tiek atmaksāta tikai par pilniem neizmantotiem mēnešiem, t.i. apdrošināšanas prēmija par esošo mēnesi (mēnesi, kurā tiek izbeigta apdrošināšanas aizsardzība Apdrošinātajam) netiek atmaksāta;
  10. gadījumos, kad Darbinieki un Radinieki ir saņēmuši pakalpojumus vai preces to Kartēs iekļauto Programmu un Papildprogrammu ietvaros un par šiem pakalpojumiem vai precēm norēķinājušies no personīgajiem līdzekļiem, veikt Atlīdzības izmaksu ne vēlāk kā 7 (*septiņu*) darba dienu laikā pēc visu veselības apdrošināšanas noteikumos uzskaitīto dokumentu saņemšanas;
  11. pēc Darbinieka vai Radinieka lūguma, ne vēlāk kā 5 (*piecu*) darba dienu laikā sniegt izsmeļošas atbildes uz dažādiem ar Līguma priekšmetu saistītiem jautājumiem, kā arī sniegt ziņas par iztērētajām vai atlikušajām individuālajām Apdrošinājuma summām, iesniegto čeku statusu apstrādes procesā, veikto atlīdzību izmaksu datumiem, utml.
  12. vienu reizi mēnesī līdz katra mēneša 25.datumam, bet ne vēlāk kā 3 (trīs) mēnešus pirms Līguma darbības beigām, apdrošināt jaunus Pasūtītāja Darbiniekus, ja Pasūtītājs par tiem ir iesniedzis informāciju Līguma 4.5.apakšpunktā paredzētajā kārtībā, un viena mēneša Prēmija tiek noteikta kā 1/12 daļa no gada Prēmijas, ņemot vērā atlikušo Līguma darbības periodu. Apdrošinātājs 5 (piecu) dienu (minimāli 3 darba dienu laikā) laikā pēc informācijas iesniegšanas, Pusēm parakstot pieņemšanas–nodošanas aktu, izsniedz Pasūtītājam jauno Pasūtītāja Darbinieku Kartes un citu Polises dokumentāciju.

1. **PUŠU ATBILDĪBA**
   1. Ja Apdrošinātāja vainas dēļ tiek kavēts polises sagatavošanas termiņš, Pasūtītājs var aprēķināt līgumsodu 0,2% (*nulle komats divu procentu*) apmērā no polises prēmijas summas par katru nokavējuma dienu, bet kopsummā ne vairāk kā 10% (*desmit procentus*) no polises prēmijas summas. Turpmākie norēķini notiek pēc līgumsoda samaksas.
   2. Ja Pasūtītāja vainas dēļ tiek kavēts Prēmijas maksājuma samaksas termiņš, Apdrošinātājs var aprēķināt nokavējuma naudu 0,2% (*nulle komats divu procentu*) apmērā no laikā nenomaksātās summas par katru nokavējuma dienu. bet kopsummā ne vairāk kā 10% (*desmit procentus*) no Līguma summas. Turpmākie norēķini notiek pēc līgumsoda samaksas.
   3. Ja Apdrošinātājs nepilda vai nepienācīgi izpilda kādu no Līguma pielikumu noteikumiem attiecībā uz kādu Darbinieku, par ko Apdrošinātājs ir informēts rakstiski, Pasūtītājs ir tiesīgs piemērot Apdrošinātājam līgumsodu EUR 35,00 (*trīsdesmit pieci euro*) apmērā par katru pārkāpuma gadījumu. Līgumsods netiek piemērots gadījumā, ja nepilnības tiek novērstas 5 (*piecu*) darba dienu laikā no rakstiskas sūdzības iesniegšanas dienas Apdrošinātājam.
   4. Līgumsoda samaksa neatbrīvo Puses no Līguma saistību turpmākas izpildes, kā arī neierobežo Pušu tiesības prasīt zaudējumu atlīdzināšanu.
2. **NEPĀRVARAMA VARA**
   1. Ja kādai no Pusēm tās saistību pilnīga vai daļēja izpildīšana ir kļuvusi neiespējama nepārvaramas varas apstākļu dēļ, attiecīgo saistību izpildes termiņš tiek apturēts uz laiku, kamēr turpinās šie apstākļi.
   2. Pusei, kuras saistību izpildi pilnībā vai daļēji ierobežo iestājušies nepārvaramas varas apstākļi, nekavējoties rakstiski jāinformē otra Puse par šādu apstākļu iestāšanos vai izbeigšanos.
   3. Par zaudējumiem un kavējumiem, kas radušies nepārvaramas varas apstākļu dēļ, neviena no Pusēm atbildību nenes.
3. **GARANTIJA**
   1. Apdrošinātājs garantē Pakalpojumu sniegšanu un kvalitāti atbilstoši 1.pielikumā „Programma un/vai Papildprogramma” noteiktajām prasībām.
   2. Ja rodas pretrunas starp Apdrošinātāja piedāvājuma nosacījumiem, kas ietverti Līgumā un tā pielikumos, un Apdrošinātāja noteikumiem, primārais ir Līgums un piedāvājuma nosacījumi.
4. **Informācijas konfidencialitātes noteikumi**
   1. Jebkāda informācija, kuru Pasūtītājs ir nodevis vai darījis zināmu Apdrošinātājam Līgumā paredzēto saistību izpildei, ir uzskatāma par konfidenciālu, un Apdrošinātājs apņemas to izmantot tikai Līgumā paredzēto saistību izpildes nodrošināšanai.
   2. Par Pasūtītāja konfidenciālu informāciju uzskatāma un pie neizpaužamām ziņām pieskaitāma jebkāda esoša vai darba procesā iegūta vārdiska vai rakstiska, tekstuāla vai vizuāla, vai datu bāzē esoša Pasūtītāja finansiāla, ekonomiska, juridiska vai cita satura informācija, kas Izpildītājam nodota vai kļuvusi zināma, pildot Līgumā paredzētās saistības.
   3. Apdrošinātājs apņemas Līguma darbības laikā un pēc tā izbeigšanas bez Pasūtītāja iepriekšējas rakstiskas atļaujas neizpaust, neizplatīt un jebkādā citādā veidā nenodot trešajām personām Apdrošinātāja rīcībā nonākušo konfidenciālo informāciju, neizmantot to savās personīgajās interesēs, kā arī rūpēties, lai tā nebūtu tieši vai netieši pieejama trešajām personām, ciktāl normatīvajos aktos nav noteikts citādi.
   4. Apdrošinātājs apņemas nodrošināt informācijas konfidencialitātes noteikumu izpildi arī no savu apakšuzņēmēju puses un jebkuru trešo personu puses, ko Apdrošinātājs uz savu risku iesaista Darba veikšanā.
5. **DOMSTARPĪBAS UN STRĪDI**
   1. Visus strīdus un domstarpības par Līguma saistību izpildi Puses risina savstarpējo pārrunu ceļā.
   2. Ja Līguma 10.1.punktā noteiktajā kārtībā Puses nevar savstarpēji vienoties, strīdus izskata Latvijas Republikas tiesā Civilprocesa likumā noteiktajā kārtībā, ievērojot Līguma noteikumus un Latvijas Republikā spēkā esošos normatīvos aktus.
6. **LĪGUMA SPĒKĀ ESAMĪBA, LĪGUMA GROZĪŠANA, LĪGUMA ATCELŠANA UN IZBEIGŠANA**
   1. Līgums stājas spēkā tā parakstīšanas dienā un ir spēkā līdz Pušu saistību pilnīgai izpildei, izņemot gadījumu, kad Līgums zaudē spēku vai tiek izbeigts, vai pārtraukts saskaņā ar Līguma nosacījumiem.
   2. Līgumu var grozīt, papildināt vai izbeigt pēc Pušu rakstveida vienošanās, pamatojoties uz Latvijas Republikas normatīvajiem aktiem.
   3. Ja kāds no Līguma noteikumiem zaudē juridisko spēku, tad tas neietekmē citus šī Līguma noteikumus.
   4. Pasūtītājs ir tiesīgs vienpusēji izbeigt Līgumu, ja:
      1. tiesa pasludinājusi Apdrošinātāja maksātnespēju vai tiek pieņemts lēmums par Apdrošinātāja likvidāciju vai tādu reorganizāciju, kas traucē Apdrošinātājam turpināt Līgumā noteikto saistību izpildi;
      2. pēc Līguma noslēgšanas atklājas, ka, iesniedzot piedāvājumu Konkursam, Apdrošinātājs ir apzināti sniedzis nepatiesu informāciju vai nepatiess izrādās jebkurš tā sniegtais apliecinājums;
      3. ja Līguma darbības laikā atkārtoti saņemtas Darbinieku vai Radinieku sūdzības par Apdrošinātāja sniegto pakalpojumu neatbilstību Programmai, noteikumiem vai Līgumam un par to ir sastādīts akts vismaz trijos gadījumos;
      4. pret Apdrošinātāju tikušas vērstas darbības, kas saistītas ar Apdrošinātājam izsniegto licenču apdrošināšanas veikšanai darbības apturēšanu;
      5. pret Apdrošinātāju tikušas vērstas darbības, kas saistītas ar aresta uzlikšanu mantai vai norēķinu kontiem, ietverot maksājumu apturēšanu un kas var novest uzņēmumu līdz bankrotam.
      6. ja Apdrošinātājam vai tā valdes vai padomes loceklim, patieso labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, ja Izpildītājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas, kuras ietekmē Līguma izpildi.
   5. Pirms termiņa pārtraucot Līgumu, savu spēku zaudē arī visas saskaņā ar Līgumu izsniegtās Kartes. Šajā gadījumā Pasūtītājam iespējami īsā laikā jānodod Apdrošinātājam visu Darbinieku Kartes.
   6. Līgumam zaudējot spēku, Pakalpojuma sniedzējs pārtrauc Darbinieku pieteikto Atlīdzību izmaksāšanu par tiem veselības apdrošināšanas pakalpojumiem, kuri saņemti sākot ar Līguma izbeigšanas datumu.
   7. Apdrošinātāja pienākums ir izmaksāt visas Darbinieku pieteiktās Atlīdzības par Līguma darbības laikā saņemtajiem veselības aprūpes pakalpojumiem.
   8. Līguma izbeigšanas gadījumā līdz apdrošināšanas Polises darbības beigām spēku nezaudē Radinieku veselības apdrošināšana, kuras apmaksa ir veikta no apdrošināto Radinieku personīgajiem līdzekļiem.
   9. Puses var izbeigt Līgumu jebkurā laikā, par to rakstveidā vienojoties.
   10. Gadījumā, ja Līgums tiek izbeigts saskaņā ar Līguma 11.4.punkta nosacījumiem, Pasūtītājs ir tiesīgs pieprasīt no Apdrošinātāja:
       1. neizmantotās apdrošināšanas prēmijas daļu par atlikušo apdrošināšanas periodu atbilstoši Līguma noteikumiem,
       2. tiešo zaudējumu atlīdzību, kā arī aprēķināt līgumsodu saskaņā ar Līguma nosacījumiem.
7. **KONTAKTPERSONAS**
   1. Pasūtītāja kontaktpersona ir \_\_\_\_\_\_\_\_\_\_\_\_\_\_\_\_\_\_\_\_ , tālrunis, e-pasts.
   2. Apdrošinātāja kontaktpersona ir \_\_\_\_\_\_\_\_\_\_\_\_\_\_\_\_\_ , tālrunis, e-pasts.
   3. Puses apņemas iespējami savlaicīgi informēt viena otru par pilnvaroto personu izmaiņām vai atsevišķu personu pilnvarojuma apjoma izmaiņām.
8. **NOBEIGUMA NOTEIKUMI**
   1. Līgums sagatavots divos eksemplāros ar pielikumiem. Viens eksemplārs glabājas pie Pasūtītāja, otrs – pie Apdrošinātāja. Abiem eksemplāriem ir vienāds juridiskais spēks.
   2. Šo Līgumu veido šādi dokumenti:
      1. šī Līguma teksts uz \_\_ (\_\_\_\_\_\_\_\_) lapām;
      2. tehniskā specifikācija/finanšu un tehniskais piedāvājums; (Pielikums Nr.1);
      3. Apdrošinātāja veselības apdrošināšanas noteikumi uz \_\_\_\_ (\_\_\_\_\_\_) lapām (Pielikums Nr.2);
      4. Darbinieku saraksts ar Programmu un izvēlēto Papildprogrammu uzskaitījumu.
9. **PUŠU REKVIZĪTI UN PĀRSTĀVJU PARAKSTI**

Puses ir atbildīgas par to, lai otra Puse tiktu savlaicīgi informēta par izmaiņām Pušu rekvizītos.

|  |  |
| --- | --- |
| **Pasūtītājs** | **Apdrošinātājs** |

1. Publisko iepirkumu likums, skatīt: <https://likumi.lv/doc.php?id=287760> [↑](#footnote-ref-1)
2. Latvijas Republikā spēkā Ministru kabineta 2000.gada 22.augusta noteikumi Nr.291 “Kārtība, kādā apliecināmi dokumentu tulkojumi valsts valodā”, skatīt: <http://likumi.lv/doc.php?id=10127>. [↑](#footnote-ref-2)
3. Eiropas vienotais iepirkuma procedūras dokuments (ESPD) (vietnē <http://espd.eis.gov.lv/>) [↑](#footnote-ref-3)